Bretar , Frakkar og Þjóðverjar hafa ákveðið að virkja svokallað „ deiluákvæði “ í kjarnorkusamningi við Írani en á vef Guardian er ákvörðuninni lýst þannig að hún geti þýtt endalok samkomulagsins . Leiðtogar ríkjanna sögðu ákvörðunina hafa verið tekna með sorg í hjarta . Það þýðir að Íranir hafa verið kallaðir að samningaborðinu að nýju . Bandaríkjamenn yfirgáfu samkomulagið árið 2018 . Þeir segja að ákvörðunin hafi verið tekin vegna þess að þeir óttast að Íranir séu nú einungis ári frá því að verða sér úti um kjarnavopn . Líkt og fram hefur komið hafa írönsk stjórnvöld gefið út að þau muni virða samkomulagið að vettugi og auðga úran eins og sig lystir , í kjölfar þess að Bandaríkin réðu af dögum hershöfðingann Qasem Soleimani . Í tilkynningu frá leiðtogunum kemur fram að þeir hafi talið sig ekki átt neins kostar völ . Segir að ákvörðunin hafi ekki byggst á nýlegri árás Írana gegn bandarískri herstöð í Írak né heldur vegna þess að Íranir skutu niður úkraínska farþegaflugvél fyrir slysni . Ákvörðunn hafi verið tekin fyrir jól . Þannig segir Heiko Maas , utanríkisráðherra Þýskalands , að Evrópuþjóðir hafi ekki getað setið hjá á meðan Íranir brjóti gegn samningnum . Bandaríkjamenn , sem í tíð Barack Obama voru í fararbroddi við gerð kjarnorkusamningsins frá 2015 , yfirgáfu samninginn með öllu í tíð Donald Trump árið 2018 og tóku upp refsiaðgerðir að nýju gegn landinu . „ Markmið okkar er skýrt : Við viljum varðveita samningana og komast að diplómatísku samkomulagi innan þess , “ segir utanríkisráðherrann þýski . „ Við munum tækla þetta saman með aðilum samningsins . Við köllum eftir því að Íran taki þátt á uppbyggilegan hátt í samningaviðræðum sem nú hefjast . “